Anti Saarepuu

Anti Saarepuu (sündinud 26. märtsil 1983 Võrus) on endine Eesti murdmaasuusataja. Anti Saarepuu treenerid olid tema ema Hille Saarepuu, Mati Alaver ja Jaanus Teppan. Ta kuulus Võru Suusaklubisse. Anti Saarepuu on 179 sentimeetrit pikk ja kaalub 76 kilogrammi. Ta on võitnud Eesti meistrivõistlustel aastatel 2000–2014 individuaalselt 3 kuld-, 2 hõbe- ja 4 pronksmedalit ning teatesõitudes 4 kuld-, 6 hõbe- ja 3 pronksmedalit. Aastatel 2005–2014 kuulus Saarepuu Eesti koondisse. Aprillis 2014 teatas ta, et lõpetab tervislikel põhjustel sportlaskarjääri. 2006 Torinos 8. koht sprindis (vabastiil) 14. koht sprinditeates (klassikaline tehnika) 2010 Vancouveris 42. koht klassikasprindis 2005 Oberstdorfis 9. koht 4 x 10 teatesõidus 10. koht klassikasprindis 2009 Liberecis 7. koht vabatehnikasprindis 2011 Oslos 34. koht vabatehnikasprindis 2003. Sollefteas 9. koht vabastiili sprindis 38. koht 10 km klassikas Parimad kohad maailma karikasarjas: sprindis 2005 7. koht (v), 2009 8. koht (v), 2005 kaks korda 10. koht (k) ja sprinditeates 2004 4. koht (k). Saarepuu on tegutsenud MTÜ Team Haanja treenerina. Tema tuntumad õpilased on Marko Kilp, Karel Tammjärv ja Raido Ränkel. Ta osales Eesti koondise treenerina 2018. aasta taliolümpiamängudel Pyeongchangis. Saarepuu oli suusakoondise peatreener 2019. aasta põhja suusaalade maailmameistrivõistlustel Seefeldis, kui puhkes veredopinguskandaal. Skandaali olid segatud dopingutarvitajatena ka Eesti koondise liikmed Andreas Veerpalu, Karel Tammjärv ja Algo Kärp. Saarepuu ei olnud sportlaste poolt keelatud ainete kasutamisest teadlik ning talle süüdistusi ei esitatud. Hiljem on Saarepuu treeninud lapsi ja noori Antslas ning pannud aluse vanemaealiste liikumisharrastusele Rõuges. Anti Saarepuu kandideeris 2009. aasta kohaliku omavalitsuse volikogude valimistel ja 2013. aasta kohaliku omavalitsuse volikogude valimistel Võru vallas Eesti Reformierakonna nimekirjas. 2009. aastal kogus ta 71 häält ja osutus valituks, 2013. aastal sai ta 37 häält ja valituks ei osutunud. Ta kandideeris 2023.aasta Riigikogu valimistel Keskerakonna nimekirjas valimisringkonnas nr 11 (Võru-, Valga- ja Põlvamaa), kogus 105 häält ning ei osutunud valituks. Saarepuul on kolm last: esimesest abielust kaks poega (Karl Anders ja Toni Andree) ning teisest abielust tütar. Praegu tegutseb Saarepuu Haanja puhke- ja spordikeskuse juhatajana. "Anti Saarepuu lõpetas suusatajakarjääri". Originaali arhiivikoopia seisuga 26. aprill 2014. Vaadatud 25. aprillil 2014. Anti Saarepuu dopingusaagast: mult küsitakse kogu aeg, kuidas see sai toimuda minu silme all. ohtuleht.ee, 15. veebruar 2021. Avo Keel ja Anti Saarepuu liitusid erakondadega Anti Saarepuu. Valimiste arhiiv. Anti Saarepuu abielu jooksis karile. kroonika.delfi.ee, 9. mai 2013. Dopingujuhtumist räsitud Anti Saarepuu ... lounapostimees.postimees.ee, 13. september 2019. Biograafia ESBL-is Kristjan Kalkun. Anti Saarepuu pingutab suure võidu nimel. epl.delfi.ee, 2. mai 2006. Maarius Suviste. Dopingujuhtumist räsitud Anti Saarepuu: eluga tuleb edasi minna. Lõuna-Eesti Postimees, 13. september 2019. Laskesuusatamist jälgiv noor Saarepuu panustab siiski murdmaale. sport.err.ee, 14. jaanuar 2024. Saarepuu Seefeldi skandaalist: tänaseks olen endas rahu leidnud. sport.err.ee, 7. märts 2024.